รถเมล์&ต่อลุ้นรักล่อแหลม
พลาดไม่ได้สำหรับ ซีซั่นสุดท้ายของ คลับฟรายเดย์ เดอะซีรีส์ 5 : ความรักกับความลับ ตอน ความลับของห้อง ม.6/3 ทางช่องจีเอ็มเอ็ม 25 โดยเรื่องนี้ต้องซี้ดซ้าดไปกับความรักล่อแหลมของ ครูสาว อย่าง รถเมล์–คะนึงนิจ กับ ลูกศิษย์หนุ่ม แสดงโดย ต่อ–ธนภพ เรื่องลับๆในห้องเรียนอย่างนี้เชื่อว่าน่าจะจี๊ดใจใครหลายคน,ต่อ บอกว่า ร่วมงานกับพี่รถเมล์ครั้งแรกเลย ทำการบ้านหนักมาก เราคาดเดาอารมณ์ความรู้สึกของตัวละครไม่ออกเลยว่าสิ่งที่เค้ารู้สึกกับสิ่งที่เค้าจะแสดงออกมามันต้องมากน้อยแค่ไหน ด้วยสถานะเป็นแค่นักเรียน แต่กลับกล้าเสี่ยงไปจีบครูประจำชั้น แล้วต้องปิดความสัมพันธ์ไม่ให้ใครรู้ ถือว่าท้าทายมากครับ ด้าน รถเมล์ เผยว่า น้องต่อเก่งมาก เล่นได้ธรรมชาติ เราเดาไม่ถูก ว่าเค้าจะเล่นแบบไหน เราคิดไว้อย่างนึงแต่เค้ากลับเล่นนอกเหนือจากที่คิด ถือว่าเก่งทีเดียว บทครูอิงอรถือว่าค่อน ข้างยาก ตั้งแต่ตอนแรกที่ได้ยินเรื่องย่อ ก็แอบกลัว เหมือนกันว่าจะล่อแหลมไปไหม แต่พอทำความเข้าใจกับตัวละครจะรู้เลยว่าครูอรคือผู้หญิงที่มีความรักบริสุทธิ์และความปรารถนาดีให้กับผู้ชายที่เธอรัก และต้องเก็บซ่อนความรู้สึกตัวเองไว้ให้มากที่สุด สุดท้ายแล้วสัมพันธ์ต้องห้ามนี้จะจบลงยังไง.
พลาดไม่ได้สำหรับ ซีซั่นสุดท้ายของ คลับ ฟรายเดย์ เดอะ ซีรีส์ 5 : ความรักกับความลับ ตอน ความลับของห้อง ม.6/3 ทางช่องจีเอ็มเอ็ม 25 
คลับฟรายเดย์ เดอะซีรีส์ 5,คลับฟรายเดย์ เดอะซีรีส์ 5 : ความรักกับความลับ,รถเมล์ คะนึงนิจ,ต่อ ธนภพ,ข่าว,ไทยรัฐฉบับพิมพ์,ข่าวบันเทิง